nibzard/narodne-novine-full-text-markdown huggingface dataset:
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz određene regije Republike Češke

### NN 28/1997 (12.3.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz određene regije Republike Češke

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj
52/91, 64/91 i 26/93), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ ODREĐENE REGIJE REPUBLIKE ČEŠKE**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Republike Češke - regija Breclav.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Republike Češke
- regija Breclav.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700 C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/97-01/38
Urbroj: 525-01-97-1
Zagreb, 6. ožujka 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 28/1997-389
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz određenih regija Republike Italije

### NN 28/1997 (12.3.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz određenih regija Republike Italije

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj
52/91, 64/91, i 26/93), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ ODREĐENIH REGIJA REPUBLIKE ITALIJE**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Republike Italije - regija Umbria i Campania.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Republike Italije
- regija Umbria i Campania.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koje su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700 C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/97-01/37
Urbroj: 525-01-97-1
Zagreb, 6. ožujka 1997.

Ministar
poljoprivrede i šumarstva
**mr. Zlatko Dominiković**, v. r.

Naredba, NN 28/1997-390
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke

### NN 28/1997 (12.3.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj
52/91, 64/91 i 26/93), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ SAVEZNE REPUBLIKE NJEMAČKE**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz savezne Republike Njemačke.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Savezne Republike
Njemačke.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove naredbe stavljaju se van snage.

III.

Stupanjem na snagu ove Naredbe prestaje važiti Naredba o zabrani uvoza
u Republiku Hrvatsku i provoza preko teritorija Republike Hrvatske živih
svinja i proizvoda od svinja podrijetlom iz određenih pokrajina Savezne
Republike Njemačke ("Narodne novine", br. 104/96).

IV.

Ova Naredba stupa na snagu danom donošenja.

Klasa: 322-01/97-01/34
Urbroj: 525-01-97-1
Zagreb, 6. ožujka 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 28/1997-391
## Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja kao i životinjske hrane i stelje podrije

### NN 28/1997 (12.3.1997.), Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja kao i životinjske hrane i stelje podrije

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj
52/91, 64/93 i 26/94), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE PAPKARA (GOVEDA, OVACA, KOZA I SVINJA) TE PROIZVODA OD TIH ŽIVOTINJA KAO I ŽIVOTINJSKE HRANE I STELJE PODRIJETLOM IZ REPUBLIKE GRČKE - POKRAJINE EVROS**

I.

Radi sprečavanja unošenja u Republiku Hrvatsku zarazne bolesti slinavke
i šapa naređuju se slijedeće mjere:

1. Zabranjuje se uvoz u Republiku Hrvatsku i provoz preko teritorija
Republike Hrvatske iz Republike Grčke - pokrajine Evros:

a) živih papkara (goveda, ovaca, koza i svinja);

b) proizvoda životinjskog podrijetla od papkara;

c) životinjske hrane, stelje i bilja, osim ako pošiljku prati veterinarska
potvrda u kojoj potpisani inspektor potvrđuje:

- da je roba podrijetlom iz mjesta u kojem i 40 km unaokolo, nije u
posljednjih šest mjeseci utvrđena zarazna bolest slinavka i šap;

- da je vozilo prije utovara očišćeno i dezinficirano

II.

Zabrane navedene u članku I. ove Naredbe ne primijenjuju se na:

a) toplinski obrađene konzerve od mesa;

b) sirove kože soljene morskom soli i obrađene kalciniranom sodom, ako
su tako obrađene kože bile skladištene najmanje 30 dana prije utovaranja
i ako u mjestu podrijetla kože i 40 km unaokolo nije bilo slinavke i šapa
u posljednjih šest mjeseci;

c) toplinski obrađeno masno tkivo;

d) vunu pranu u alkalnoj vodenoj otopini pri pH vrijednosti 10, uz dodatak
natrijeva karbonata (Na2CO3) u količini od 1,5 do 2 g na litru, i sušene
u zračnoj struji pri temperaturi 800C;

e) mlijeko i proizvode od mlijeka koji su bili prethodno podvrgnuti
toplinskoj obradi od 71,10C kroz 15 sec;

III.

Stupanjem na snagu ove Naredbe prestaje važiti Naredba o zabrani uvoza
u Republiku Hrvatsku i provoza preko teritorija Republike Hrvatske papkara
(goveda, ovaca, koza i svinja) te proizvoda od tih životinja kao i životinjske
hrane i stelje podrijetlom iz Republike Grčke ("Narodne novine",
br. 62/96).

IV.

Ova Naredba stupa na snagu danom objave u "Narodnim novinama".

Klasa: 322-01/97-01/36
Urbroj: 525-01-97-01
Zagreb, 6. ožujka 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 28/1997-392
## Odluka o eskontnoj stopi Narodne banke Hrvatske

### NN 28/1997 (12.3.1997.), Odluka o eskontnoj stopi Narodne banke Hrvatske

# **NARODNA BANKA HRVATSKE**

Na temelju članka 16. stavka 1. i članka 67. stavka 1. točke 11. Zakona
o Narodnoj banci Hrvatske ("Narodne novine" br. 35/95 - pročišćeni
tekst), Savjet Narodne banke Hrvatske na svojoj sjednici održanoj 5. ožujka
1997. godine donio je

## **ODLUKU**

### **O ESKONTNOJ STOPI NARODNE BANKE HRVATSKE**

I.

Eskontna stopa Narodne banke Hrvatske iznosi 5,9% godišnje.

II.

Danom stupanja na snagu ove Odluke prestaje važiti Odluka o eskontnoj
stopi Narodne banke Hrvatske ("Narodne novine" br. 68/96.).

III.

Ova Odluka stupa na snagu danom objave u "Narodnim novinama".

O. br. 375/97
Zagreb, 5. ožujka 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 28/1997-393
## Odluka o izmjeni Odluke o kamatnim stopama Narodne banke Hrvatske

### NN 28/1997 (12.3.1997.), Odluka o izmjeni Odluke o kamatnim stopama Narodne banke Hrvatske

# NARODNA BANKA HRVATSKE

Na temelju članka 12, članka 16. stavka 2. i članka 67. stavka 1. točke
11. Zakona o Narodnoj banci Hrvatske ("Narodne novine" br. 35/95
- pročišćeni tekst), Savjet Narodne banke Hrvatske na sjednici održanoj
5. ožujka 1997. godine donio je

## **ODLUKU**

### **O IZMJENI ODLUKE O KAMATNIM STOPAMA NARODNE BANKE HRVATSKE**

I.

U točki I. Odluke o kamatnim stopama Narodne banke Hrvatske ("Narodne
novine" br. 76/96) postotak "11%" zamjenjuje se postotkom
"9,5%".

II.

Ova Odluka stupa na snagu danom objave u "Narodnim novinama".

O. br. 376/97
Zagreb, 5. ožujka 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb** v. r.

Odluka, NN 28/1997-394
## Odluka o podizanju efektivnog stranog novca s deviznih računa stranih pravnih osoba

### NN 28/1997 (12.3.1997.), Odluka o podizanju efektivnog stranog novca s deviznih računa stranih pravnih osoba

# NARODNA BANKA HRVATSKE

Na temelju članka 67. stavka 1. točke 23. Zakona o Narodnoj banci Hrvatske
("Narodne novine" broj 35/95) i članka 60. Zakona o osnovama
deviznog sustava, deviznog poslovanja i prometu zlata ("Narodne novine"
broj 91A/93), a u svezi sa člankom 32. stavak 2. istog Zakona, Savjet Narodne
banke Hrvatske na sjednici održanoj 5. ožujka 1997. godine donio je

## **ODLUKU**

### **O PODIZANJU EFEKTIVNOG STRANOG NOVCA S DEVIZNIH RAČUNA STRANIH PRAVNIH OSOBA**

I.

Strane pravne osobe mogu podizati sa svojih deviznih računa koje imaju
kod banaka ovlaštenih za poslove s inozemstvom efektivnog stranog novca
u protuvrijednosti od 15.000,00 kuna mjesečno.

Iznimno od stavka 1. ove točke, Narodna banka Hrvatske može odobriti
i veće pojedinačno ili mjesečno podizanje efektivnog stranog novca s deviznih
računa strane pravne osobe.

II.

Ova Odluka stupa na snagu danom objave u "Narodnim novinama".

O. br. 377/97
Zagreb, 5. ožujka 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 28/1997-395
## Odluka o potrebnoj dokumentaciji koju strana pravna osoba treba priložiti ovlaštenoj banci za poslove s inozemstvom kod koje otvara devizni račun

### NN 28/1997 (12.3.1997.), Odluka o potrebnoj dokumentaciji koju strana pravna osoba treba priložiti ovlaštenoj banci za poslove s inozemstvom kod koje otvara devizni račun

# NARODNA BANKA HRVATSKE

Na temelju članka 67. stavka 1. točke 23. Zakona o Narodnoj banci Hrvatske
("Narodne novine" broj 35/95) i članka 60. Zakona o osnovama
deviznog sustava, deviznog poslovanja i prometu zlata ("Narodne novine"
broj 91A/93), a u svezi sa člankom 30. istog Zakona Savjet Narodne banke
Hrvatske na sjednici održanoj 5. ožujka 1997. godine donio je

## **ODLUKU**

### **O POTREBNOJ DOKUMENTACIJI KOJU STRANA PRAVNA OSOBA TREBA PRILOŽITI OVLAŠTENOJ BANCI ZA POSLOVE S INOZEMSTVOM KOD KOJE OTVARA DEVIZNI RAČUN**

I.

Strana pravna osoba može kod banke ovlaštene za poslove s inozemstvom
imati devizni račun s kojega raspolaže devizama na način predviđen Zakonom
o osnovama deviznog sustava, deviznog poslovanja i prometu zlata.

II.

Za otvaranje deviznog računa kod banke ovlaštene za poslove s inozemstvom
strana pravna osoba treba priložiti slijedeću dokumentaciju:

1. Izvod iz upisa u trgovački registar zemlje iz koje potječe strana
pravna osoba. Izvod ne smije biti stariji od šest mjeseci.

2. Spesimen potpisa osoba ovlaštenih za raspolaganje sredstvima na računu:

- za strane tvrtke - spesimen potpisa osobe ili osoba ovlaštenih da
mogu raspolagati sredstvima na deviznom računu otvorenom kod banke ovlaštene
za poslove s inozemstvom u Republici Hrvatskoj,

- za strana predstavništva - spesimen potpisa odgovorne osobe u predstavništvu
iz registra predstavništva stranih osoba koji se vodi kod nadležnih organa.

Prenošenje prava raspolaganja sredstvima na deviznom računu strane osobe
putem punomoći, ovjerenih kod domaćih ili stranih organa, moguće je na
osnovi punomoći za jednokratno raspolaganje na deviznom računu.

3. Posljednji polugodišnji financijski izvještaj o poslovanju tvrtke
u matičnoj zemlji ili nalaz revizorske kuće iz kojeg su razvidni financijski
rezultati po osnovi aktivnosti navedenih u registraciji.

III.

Ova Odluka stupa na snagu danom objave u "Narodnim novinama".

O. br. 378/97
Zagreb, 5. ožujka 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

Odluka, NN 28/1997-396
## Odluka o imenovanju Milana Vukovića predsjednikom Vrhovnog suda Republike Hrvatske

### NN 28/1997 (12.3.1997.), Odluka o imenovanju Milana Vukovića predsjednikom Vrhovnog suda Republike Hrvatske

# **DRŽAVNO SUDBENO VIJEĆE**

Na temelju članka 121. stavak. 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno
vijeće na sjednici održanoj 25. veljače 1997. godine, donijelo je

## **ODLUKU**

### **O IMENOVANJU PREDSJEDNIKA VRHOVNOG SUDA REPUBLIKE HRVATSKE**

I.

Za predsjednika Vrhovnog suda Republike Hrvatske imenuje se:

- MILAN VUKOVIĆ, sudac Ustavnog suda Republike Hrvatske.

II.

Imenovani predsjednik stupit će na dužnost dana 28. veljače 1997. godine.

Broj: ID-53/1997
Zagreb, 25. veljače 1997.

Predsjednik
Državnog sudbenog vijeća
**Ante Potrebica,** v. r.

Odluka, NN 28/1997-398
## Odluka o najnižoj osnovici za obračunavanje i plaćanje doprinosa za mirovinsko i invalidsko osiguranje i za plaćanje doprinosa za doplatak za djecu

### NN 28/1997 (12.3.1997.), Odluka o najnižoj osnovici za obračunavanje i plaćanje doprinosa za mirovinsko i invalidsko osiguranje i za plaćanje doprinosa za doplatak za djecu

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 4. Zakona o plaćanju doprinosa za mirovinsko i invalidsko
osiguranje radnika ("Narodne novine", broj 106/95 i 108/96),
članka 2. Zakona o plaćanju doprinosa za doplatak za djecu ("Narodne
novine" , broj 106/95) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
broj 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 10. veljače
1997. donosi

## **ODLUKU**

### **O NAJNIŽOJ OSNOVICI ZA OBRAČUNAVANJE I PLAĆANJE DOPRINOSA ZA MIROVINSKO I INVALIDSKO OSIGURANJE I ZA PLAĆANJE DOPRINOSA ZA DOPLATAK ZA DJECU**

Članak 1.

Najniža osnovica za obračunavanje i plaćanje doprinosa za mirovinsko
i invalidsko osiguranje i za plaćanje doprinosa za doplatak za djecu iznosi
1.210,00 kn.

Članak 2.

Iznos osnovice iz članka 1. ove odluke utvrđuje se za puno radno vrijeme.
Za slučaj radnog vremena kraćeg od punoga, iznos najniže osnovice utvrđene
ovom odlukom razmjeran je vremenu provedenom na radu.

Članak 3.

Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1997.

Klasa: 140-13/97-01/635
Urbroj: 341-99-01/97-5
Zagreb, 10. veljače 1997.

Predsjednik Upravnog odbora Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 28/1997-399
## Odluka o osnovicama za obračunavanje i plaćanje doprinosa i ostvarivanje prava iz mirovinskog i invalidskog osiguranja za osiguranike privremeno izvan radnog odnosa

### NN 28/1997 (12.3.1997.), Odluka o osnovicama za obračunavanje i plaćanje doprinosa i ostvarivanje prava iz mirovinskog i invalidskog osiguranja za osiguranike privremeno izvan radnog odnosa

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod f) Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89, 57/89, 40/90,
9/91, 96/94 i 44/94) i članka 6. točke 7. Statuta Republičkog fonda mirovinskog
i invalidskog osiguranja radnika Hrvatske ("Narodne novine", broj 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 10. veljače 1997. donosi

## **ODLUKU**

### **O OSNOVICAMA ZA OBRAČUNAVANJE I PLAĆANJE DOPRINOSA I OSTVARIVANJE PRAVA IZ MIROVINSKOG I INVALIDSKOG OSIGURANJA ZA OSIGURANIKE PRIVREMENO IZVAN RADNOG ODNOSA**

Članak 1.

Osnovicu za obračunavanje i plaćanje doprinosa i ostvarivanje prava
iz mirovinskog i invalidskog osiguranja za osiguranike privremeno izvan
radnog odnosa iz članka 18. i 19. Zakona o mirovinskom i invalidskom osiguranju
jest prosječna bruto plaća koju je osiguranik ostvario u godini 1996.

Za osiguranike za koje se ne raspolaže podacima o prosječnoj plaći u
godini 1996. za osnovicu za obračunavanje i plaćanje doprinosa i za određivanje
prava uzima se iznos najniže osnovice za obračunavanje i plaćanje doprinosa
za mirovinsko i invalidsko osiguranje.

Za osiguranike koji su u godini 1996. bili privremeno izvan radnog odnosa
osnovica za obračunavanje i plaćanje doprinosa i za određivanje prava iz
mirovinskog i invalidskog osiguranja u godini 1997. povećava se za 10%
i kao takva iskazana je u bruto iznosu.

Članak 2.

Osnovice utvrđene člankom 1. ove odluke ne mogu biti niže od iznosa
od 1.210,00 kn, utvrđenog Odlukom o najnižoj osnovici za obračunavanje
i plaćanje doprinosa za mirovinsko i invalidsko osiguranje i za plaćanje
doprinosa za doplatak za djecu.

Doprinos za mirovinsko i invalidsko osiguranje osoba iz članka 1. ove
odluke obračunava se i plaća prema Zakonom utvrđenoj stopi na pripadajuću
svotu osnovice iskazane u bruto iznosu. Obveznik uplate doprinosa za navedene
osiguranike je Zavod za zapošljavanje, odnosno njegovi mjerodavni uredi.

Članak 3.

Na dan stupanja na snagu ove odluke prestaje vrijediti Odluka o osnovicama
za određivanje prava i za obračunavanje i plaćanje doprinosa za mirovinsko
i invalidsko osiguranje za osiguranike privremeno izvan radnog odnosa za
godinu 1996. ("Narodne novine", broj 26/96).

Članak 4.

Ova odluka stupa na snagu osmog dana nakon objave u "Narodnim novinama",
a primjenjivat će se od 1. siječnja 1997.

Klasa: 140-13/97-01/635
Urbroj: 341-99-01/97-6
Zagreb, 10. veljače 1997.

Predsjednik Upravnog odbora Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 28/1997-400
## Odluka o utvrđivanju privremenog faktora korekcije za 1996. godinu

### NN 28/1997 (12.3.1997.), Odluka o utvrđivanju privremenog faktora korekcije za 1996. godinu

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 4a. Zakona o plaćanju doprinosa za mirovinsko i invalidsko
osiguranje radnika ("Narodne novine", broj 106/95 i 108/96) i članka 6.
točke 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine", broj 58/90, 21/92, 116/93 i 23/95),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 10. veljače 1997. donosi

## **ODLUKU**

### **O UTVRĐIVANJU PRIVREMENOG FAKTORA KOREKCIJE ZA 1996. GODINU**

Članak 1.

Plaća odnosno osnovica osiguranja koja se u 1996. godini uzima za izračun
mirovinske osnovice utvrđuje se primjenom privremenog faktora korekcije
od 0,6246.

Članak 2.

Ova odluka stupa na snagu idućeg dana od dana objave u "Narodnim novinama",
a primjenjivat će se od 1. siječnja 1997.

Klasa: 140-13/97-01/635
Urbroj: 341-99-01/97-7
Zagreb, 10. veljače 1997.

Predsjednik Upravnog odbora Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 28/1997-401
## Odluka o valorizacijskim koeficijentima za preračunavanje plaća iz prijašnjih godina prema razini plaća iz godine 1996.

### NN 28/1997 (12.3.1997.), Odluka o valorizacijskim koeficijentima za preračunavanje plaća iz prijašnjih godina prema razini plaća iz godine 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 37. Zakona o mirovinskom i invalidskom osiguranju
("Narodne novine", br. 26/83., 5/86., 42/87., 34/89., 57/89., 40/90., 9/91.,
26/93., 96/93. i 44/94.) i članka 6. točke 12. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90., 21/92., 116/93. i 23/95.), Upravni odbor Republičkog fonda
mirovinskog i invalidskog osiguranja radnika Hrvatske, na sjednici održanoj
10. veljače 1997., donosi

## **ODLUKU**

### **O VALORIZACIJSKIM KOEFICIJENTIMA ZA PRERAČUNAVANJE PLAĆA IZ PRIJAŠNJIH GODINA PREMA RAZINI PLAĆA IZ 1996.**

U slučajevima kada se mirovinska osnovica utvrđuje preračunavanjem plaća
iz prijašnjih godina prema razini plaća iz godine 1996., plaće ostvarene
u godini od 1966. do 1995. koje se uzimaju za utvrđivanje mirovinske osnovice,
preračunavaju se s odgovarajućim valorizacijskim koeficijentima ovisno
o godini u kojoj su ostvareni, i to:

**Plaće ostvarene u godini Valorizacijski koeficijenti**

---

1966. 15.440.906,3876

1967. 13.466.098,3963

1968. 12.371.787,9982

1969. 10.698.379,2115

1970. 8.919.609,0046

1971. 7.157.584,2191

1972. 6.078.214,0277

1973. 5.370.828,8344

1974. 4.265.440,6228

1975. 3.447.541,6223

1976. 2.972.773,9473

1977. 2.502.128,2252

1978. 2.060.333,1194

1979. 1.702.775,7240

1980. 1.402.664,5743

1981. 1.032.742,4277

1982. 809.655,9472

1983. 645.818,5415

1984. 452.613,7793

1985. 257.606,2010

1986. 122.850,9377

1987. 59.854,2697

1988. 21.739,0896

1989. 1.359,0271

1990. 233,7002

1991. 139,0324

1992. 33,5487

1993. 2.1249

1994. 1,2909

1995. 1,1530

2. Ova odluka stupa na snagu idućeg dana nakon objave u "Narodnim novinama",
a primjenjivat će se od 1. siječnja 1997.

Klasa: 140-13/97-01/635
Urbroj: 341-99-01/97-8
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 28/1997-402
## Odluka o dopuni i izmjeni Odluke o visini minimalne mirovine od 1. prosinca 1996.

### NN 28/1997 (12.3.1997.), Odluka o dopuni i izmjeni Odluke o visini minimalne mirovine od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90, 9/91, 26/93,
96/93 i 44/94), i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 10. veljače 1997. donosi

## **ODLUKU**

### **O DOPUNI I IZMJENI ODLUKE O VISINI MINIMALNE MIROVINE OD 1. PROSINCA 1996.**

1. U Odluci o visini minimalne mirovine od 1. prosinca 1996. ("Narodne
novine", broj 4/97) iza točke 1., dodaje se nova točka 2. koja glasi:

"Kada se obiteljska mirovina određuje iza smrti osiguranika kojemu bi
u času smrti pripadala minimalna mirovina, obiteljska mirovina od 1. prosinca
1996. pripada u svoti:

1.116,53 kn, ako obiteljsku mirovinu koristi 4 ili više čl. obitelji

1.015,88 kn, ako obiteljsku mirovinu koriste 3 člana obitelji

915,22 kn, ako obiteljsku mirovinu koriste 2 člana obitelji

824,38 kn, ako obiteljsku mirovinu koristi 1 član obitelji"

2. Dosadašnje točke 2. i 3. postaju točke 3. i 4.

3. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/635
Urbroj: 341-99-01/97-10
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro**, v. r.

Odluka, NN 28/1997-404
## Odluka o dopunama i izmjenama Odluke o visini minimalne mirovine od 1. prosinca 1996.

### NN 28/1997 (12.3.1997.), Odluka o dopunama i izmjenama Odluke o visini minimalne mirovine od 1. prosinca 1996.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 10. veljače 1997, donosi

## **ODLUKU**

### **O DOPUNAMA I IZMJENAMA ODLUKE O VISINI MINIMALNE MIROVINE OD 1. PROSINCA 1996.**

1. U Odluci o visini minimalne mirovine od 1. prosinca 1996. ("Narodne
novine", broj 4/97) u točki 1. svota 476.84 kn zamjenjuje se svotom 824,38
kn.

2. Iza točke 1. dodaje se točka 2. koja glasi:

"Kada se obiteljska mirovina određuje iza smrti osiguranika kojemu bi
u času smrti pripadala minimalna mirovina, obiteljska mirovina od 1. prosinca
1996. pripada u svoti od 824,38 kuna, neovisno o broju članova obitelji
koji koriste tu mirovinu".

3. Iza nove točke 2. dodaje se točka 3. koja glasi:

"Nova svota minimalne mirovine odredit će se svim korisnicima minimalne
mirovine, po službenoj dužnosti, bez donošenja rješenja".

4. Dosadašnja točka 2. postaje točka 4.

5. Ova Odluka stupa na snagu idućeg dana od dana objave u "Narodnim
novinama", a primjenjivat će se od 1. prosinca 1996.

Klasa: 141-13/97-01/636
Urbroj: 343-99-01/97-2
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. sc. Đuro Njavro,** v. r.

Odluka, NN 28/1997-405
## Odluka o izmjenama Odluke o određivanju zajamčene najniže svote koja se isplaćuje korisniku mirovine od 1. prosinca 1996.

### NN 28/1997 (12.3.1997.), Odluka o izmjenama Odluke o određivanju zajamčene najniže svote koja se isplaćuje korisniku mirovine od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 10. veljače 1997., donosi

## **ODLUKU**

### **O IZMJENAMA ODLUKE O ODREĐIVANJU ZAJAMČENE NAJNIŽE SVOTE KOJA SE ISPLAĆUJE KORISNIKU MIROVINE OD 1. PROSINCA 1996.**

1. U Odluci o određivanju zajamčene najniže svote koja se isplaćuje
korisniku mirovine od 1. prosinca 1996. ("Narodne novine", broj 4/97) u
točki 1. riječi "starosna ili invalidska" brišu se.

2. Točka 2. briše se.

3. U dosadašnjoj točki 3. riječi "ili 2." brišu se.

4. Dosadašnja točka 3. postaje točka 2, a dosadašnja točka 4. postaje
točka 3.

5. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 141-13/97-01/636
Urbroj: 343-99-01/97-3
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. sc. Đuro Njavro**, v. r.

Odluka, NN 28/1997-406
## Odluka o izmjeni Odluke o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1996.

### NN 28/1997 (12.3.1997.), Odluka o izmjeni Odluke o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 10. veljače 1997, donosi

## **ODLUKU**

### **O IZMJENI ODLUKE O GRANIČNOJ SVOTI NAJNIŽEGA MIROVINSKOG PRIMANJA RADI ODREĐIVANJA ZAŠTITNOG DODATKA UZ MIROVINU OD 1. PROSINCA 1996.**

1. U Odluci o graničnoj svoti najnižega mirovinskog primanja radi određivanja
zaštitnog dodatka uz mirovinu od 1. prosinca 1996. ("Narodne novine", broj
4/97) u točki 1. svota 348,31 kn zamjenjuje se svotom 824,38 kn.

2. Ova odluka stupa na snagu idućeg dana od dana objave u "Narodnim
novinama", a primjenjivat će se od 1. prosinca 1996.

Klasa: 141-13/97-01/636
Urbroj: 343-99-01/97-4
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. sc. Đuro Njavro**, v. r.

Odluka, NN 28/1997-407
## Odluka o utvrđivanju privremenog faktora korekcije za 1996. godine

### NN 28/1997 (12.3.1997.), Odluka o utvrđivanju privremenog faktora korekcije za 1996. godine

# **REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE**

Na temelju članka 2a. Zakona o plaćanju doprinosa za mirovinsko i invalidsko
osiguranje samostalnih privrednika Hrvatske ("Narodne novine", broj 106/95
i 108/96) i članka 6. točke 13. Statuta Republičkog fonda mirovinskog i
invalidskog osiguranja samostalnih privrednika ("Narodne novine", broj
58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 10. veljače 1997. donosi

## **ODLUKU**

### **O UTVRĐIVANJU PRIVREMENOG FAKTORA KOREKCIJE ZA 1996. GODINU**

Članak 1.

Plaća odnosno osnovica osiguranja koja se u 1996. godini uzima za izračun
mirovinske osnovice utvrđuje se primjenom privremenog faktora korekcije
od 0,6246.

Članak 2.

Ova odluka stupa na snagu idućeg dana od dana objave u "Narodnim novinama"
a primjenjivat će se od 1. siječnja 1997.

Klasa: 142-13/97-01/637
Urbroj: 342-99-01/97-2
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja
samostalnih privrednika
Hrvatske
**dr. sc. Đuro Njavro,** v. r.

Odluka, NN 28/1997-408
## Odluka o valorizacijskim koeficijentima za preračunavanje osnovice osiguranja i plaća iz prijašnjih godina prema razini plaća iz godine 1996

### NN 28/1997 (12.3.1997.), Odluka o valorizacijskim koeficijentima za preračunavanje osnovice osiguranja i plaća iz prijašnjih godina prema razini plaća iz godine 1996

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 37. Zakona o mirovinskom i invalidskom osiguranju
("Narodne novine", br. 26/83., 5/86., 42/87., 34/89., 57/89., 40/90., 9/91.,
26/93., 96/93. i 44/94.) i članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90., 21/92, 116/93. i 23/95), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici 10. veljače 1997., donosi

## **ODLUKU**

### **O VALORIZACIJSKIM KOEFICIJENTIMA ZA PRERAČUNAVANJE OSNOVICE OSIGURANJA I PLAĆA IZ PRIJAŠNJIH GODINA PREMA RAZINI PLAĆA IZ GODINE 1996.**

1. U slučajevima kada se mirovinska osnovica utvrđuje preračunavanjem
osnovica osiguranja i plaća iz prijašnjih godina prema razini plaća iz
godine 1996. osnovice osiguranja i plaće ostvarene u godini od 1966. do
1995. koje se uzimaju za utvrđivanje mirovinske osnovice, preračunavaju
se s odgovarajućim valorizacijskim koeficijentima, ovisno o godini u kojoj
su ostvareni, i to:

**Plaće ostvarene u godini Valorizacijski koeficijenti**

---

1966. 15.440.906,3876

1967. 13.466.098.3963

1968. 12.371.787,9982

1969. 10.698.379,2115

1970. 8.919.609.0046

1971. 7.157.584,2191

1972. 6.078.214,0277

1973. 5.370.828,8344

1974. 4.265.440,6228

1975. 3.447.541,6223

1976. 2.972.773,9473

1977. 2.502.128,2252

1978. 2.060.333,1194

1979. 1.702.775,7240

1980. 1.402.664,5743

1981. 1.032.742,4277

1982. 809.655,9472

1983. 645.818,5415

1984. 452.613,7793

1985. 257.606,2010

1986. 122.850,9377

1987. 59.854,2697

1988. 21.739,0896

1989. 1.359,0271

1990. 233,7002

1991. 139,0324

1992. 33,5487

1993. 2,1249

1994. 1,2909

1995. 1,1530

2. Ova odluka stupa na snagu idućeg dana nakon objave u "Narodnim novinama",
a primjenjivat će se od 1. siječnja 1997.

Klasa: 142-13/97-01/637
Urbroj: 342-99-01/97-3
Zagreb, 10. veljače 1997.

Predsjednik Upravnog odbora
Republičkog fonda mirovinskog
i invalidskog osiguranja
samostalnih privrednika
Hrvatske
**dr. sc. Đuro Njavro,** v. r.

Odluka, NN 28/1997-409
## Odluka o postavljenju Željka Kirinčića izvanrednog i opunomoćenog veleposlanika Republike Hrvatske u republici Indoneziji i za izvanrednog i opunomoćenog veleposlanika Republike Hrvatske u Kraljevini

### NN 29/1997 (14.3.1997.), Odluka o postavljenju Željka Kirinčića izvanrednog i opunomoćenog veleposlanika Republike Hrvatske u republici Indoneziji i za izvanrednog i opunomoćenog veleposlanika Republike Hrvatske u Kraljevini

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam ŽELJKA KIRINČIĆA izvanrednog i opunomoćenog veleposlanika
Republike Hrvatske u Republici Indoneziji i za izvanrednog i opunomoćenog
veleposlanika Republike Hrvatske u Kraljevini Tajland, sa sjedištem u Džakarti.

Ova Odluka stupa na snagu danom donošenja.

Broj: 01-97-383/1
Zagreb, 5. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1997-411
## Odluka o proglašenju 24. ožujka 1997. Danom žalosti

### NN 29/1997 (14.3.1997.), Odluka o proglašenju 24. ožujka 1997. Danom žalosti

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92. i 29/94.) Vlada Republike
Hrvatske je na sjednici održanoj 13. ožujka 1997. godine donijela

## **ODLUKU**

### **O PROGLAŠENJU 24. OŽUJKA 1997. DANOM ŽALOSTI**

I.

Proglašava se 24. ožujak 1997. Danom žalosti u Republici Hrvatskoj u
znak sjećanja na sve poginule i ubijene žrtve Domovinskog rata.

II.

Dan žalosti označava se obveznim isticanjem zastave Republike Hrvatske
na pola koplja, na svim zgradama u kojima su smještena tijela državne vlasti
i tijela jedinica lokalne samouprave i uprave, te zgradama u kojima je
sjedište ili se obavlja djelatnost pravnih osoba ili u kojima je sjedište
ili djelatnost obavljaju samostalnim radom fizičke osobe.

Na Dan žalosti ne mogu se održavati kulturne, zabavne i športske priredbe.

Hrvatska radio-televizija i druge pravne osobe koje obavljaju televizijsku
i radijsku djelatnost svoje programe prilagodit će obilježavanju Dana žalosti,
osobito na način da se ne emitiraju programi koji po svojoj naravi ne odgovaraju
obilježavanju toga dana.

Dan žalosti može se označiti i drugim uobičajenim ili prikladnim načinom
izražavanja žalosti (komemorativni skupovi, minuta šutnje na radnim ili
drugim skupovima i sl.).

III.

Ova Odluka stupa na snagu danom objave u "Narodnim novinama".

Klasa: 960-01/97-02/02
Urbroj: 5030102-97-1
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-412
## Odluka o dopuni Odluke o zabrani uvoza šećera

### NN 29/1997 (14.3.1997.), Odluka o dopuni Odluke o zabrani uvoza šećera

# VLADA REPUBLIKE HRVATSKE

Na temelju članka 55. stavka 1. i članka 56. podstavka 2. Zakona o trgovini
("Narodne novine", broj 11/96) i članka 9. stavka 1. Carinskog zakona ("Narodne
novine", br. 53A/91, 33/92, 26/93, 106/93. i 92/94.) Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O DOPUNI ODLUKE O ZABRANI UVOZA ŠEĆERA**

I.

U Odluci o zabrani uvoza šećera ("Narodne novine", broj 19/97) u točki
I. iza tarifne oznake 1702.301 dodaju se tarifne oznake 1702.309 i 1702.40.

II.

Glukoza i glukozni sirup iz tarifnih oznaka 1702.309 i 1702.40 Carinske
tarife, mogu se uvoziti ili provoziti, odnosno cariniti, samo u Carinarnici
Zagreb, cestovnom graničnom prijelazu Macelj.

III.

Ova Odluka stupa na snagu danom objave u "Narodnim novinama".

Klasa: 331-03/97-01/01
Urbroj: 5030116-97-4
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-413
## Odluka o izmjeni Odluke o carinskim, poreznim i drugim olakšicama stranih diplomatskih i konzularnih predstavništava u Republici Hrvatskoj

### NN 29/1997 (14.3.1997.), Odluka o izmjeni Odluke o carinskim, poreznim i drugim olakšicama stranih diplomatskih i konzularnih predstavništava u Republici Hrvatskoj

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 13. ožujka 1997. godine donijela

## **ODLUKU**

### **O IZMJENI ODLUKE O CARINSKIM, POREZNIM I DRUGIM OLAKŠICAMA STRANIH DIPLOMATSKIH I KONZULARNIH PREDSTAVNIŠTAVA U REPUBLICI HRVATSKOJ**

I.

U Odluci o carinskim, poreznim i drugim olakšicama stranih diplomatskih
i konzularnih predstavništava ("Narodne novine", br. 73/91 i 37/92), točka
XI. mijenja se i glasi:

"Benzin i diesel gorivo nabavljaju se po tržišnoj cijeni umanjenoj za
iznos poreza na promet za članove diplomatskih i konzularnih predstavništava
u Republici Hrvatskoj u neograničenim količinama za diplomate iz država
koje takve povlastice daju našim diplomatima, odnosno može se nabaviti
ista količina bez poreza na promet za diplomate onih država koje ograničavaju
količinu goriva za naše diplomate."

II.

Ova Odluka stupa na snagu danom objave u "Narodnim novinama".

Klasa: 413-04/91-01/05
Urbroj: 5030114-97-1
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-414
## Odluka o ukidanju komisije za nadzor nad radom humanitarnih organizacija

### NN 29/1997 (14.3.1997.), Odluka o ukidanju komisije za nadzor nad radom humanitarnih organizacija

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O UKIDANJU KOMISIJE ZA NADZOR NAD RADOM HUMANITARNIH ORGANIZACIJA**

I.

Ukida se Komisija za nadzor nad radom humanitarnih organizacija, osnovana
Odlukom o osnivanju Komisije za nadzor nad radom humanitarnih organizacija
("Narodne novine", broj 74/93).

II.

Poslove nadzora humanitarnih organizacija, koje je obavljala Komisija
za nadzor nad radom humanitarnih organizacija, nastavit će obavljati, u
skladu sa svojim djelokrugom utvrđenim zakonom, Ministarstvo financija,
Ministarstvo rada i socijalne skrbi i Ministarstvo uprave.

III.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-14
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-415
## Odluka o ukidanju Vijeća za socijalnu politiku

### NN 29/1997 (14.3.1997.), Odluka o ukidanju Vijeća za socijalnu politiku

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 1997. godine donijela

## **ODLUKU**

### **O UKIDANJU VIJEĆA ZA SOCIJALNU POLITIKU**

I.

Ukida se Vijeće za socijalnu politiku, osnovano Odlukom o osnivanju
Vijeća za socijalnu politiku ("Narodne novine", broj 14/93).

II.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-4
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-416
## Odluka o ukidanju vijeća za mladež

### NN 29/1997 (14.3.1997.), Odluka o ukidanju vijeća za mladež

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O UKIDANJU VIJEĆA ZA MLADEŽ**

I.

Ukida se Vijeće za mladež, osnovano Odlukom o osnivanju Vijeća za mladež
("Narodne novine", br. 20/93).

II.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-6
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-417
## Odluka o ukidanju Odbora za gospodarske odnose s inozemstvom

### NN 29/1997 (14.3.1997.), Odluka o ukidanju Odbora za gospodarske odnose s inozemstvom

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O UKIDANJU ODBORA ZA GOSPODARSKE ODNOSE S INOZEMSTVOM**

I.

Ukida se Odbor za gospodarske odnose s inozemstvom, osnovan Odlukom
o osnivanju Odbora za gospodarske odnose s inozemstvom ("Narodne novine",
br. 29/94).

II.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-8
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-418
## Odluka o ukidanju Odbora za pravnu pomoć braniteljima Republike Hrvatske

### NN 29/1997 (14.3.1997.), Odluka o ukidanju Odbora za pravnu pomoć braniteljima Republike Hrvatske

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O UKIDANJU ODBORA ZA PRAVNU POMOĆ BRANITELJIMA REPUBLIKE HRVATSKE**

I.

Ukida se Odbor za pravnu pomoć braniteljima Republike Hrvatske, osnovan
Odlukom o osnivanju Odbora za pravnu pomoć braniteljima Republike Hrvatske
i imenovanju članova Odbora ("Narodne novine", br. 22/92).

II.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-10
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-419
## Odluka o ukidanju Komisije Vlade Republike Hrvatske za informatizaciju državne uprave, pravosuđa i javnih djelatnosti

### NN 29/1997 (14.3.1997.), Odluka o ukidanju Komisije Vlade Republike Hrvatske za informatizaciju državne uprave, pravosuđa i javnih djelatnosti

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 13. ožujka 1997. godine donijela

## **ODLUKU**

### **O UKIDANJU KOMISIJE VLADE REPUBLIKE HRVATSKE ZA INFORMATIZACIJU DRŽAVNE UPRAVE, PRAVOSUĐA I JAVNIH DJELATNOSTI**

I.

Ukida se Komisija Vlade Republike Hrvatske za informatizaciju državne
uprave, pravosuđa i javnih djelatnosti, osnovana Odlukom o osnivanju Komisije
Vlade Republike Hrvatske za informatizaciju državne uprave, pravosuđa i
javnih djelatnosti ("Narodne novine", broj 30/92).

II.

Ova Odluka stupa na snagu danom objave u "Narodnim novinama".

Klasa: 022-03/97-01/02
Urbroj: 5030102-97-12
Zagreb, 13. ožujka 1997.

Predsjednik
**mr. Zlatko Mateša,** v. r.

Odluka, NN 29/1997-420
## Naredba o utvrđivanju svote cenzusa redovnih novčanih prihoda iz Zakona o zaštiti vojnih i civilnih invalida rata

### NN 29/1997 (14.3.1997.), Naredba o utvrđivanju svote cenzusa redovnih novčanih prihoda iz Zakona o zaštiti vojnih i civilnih invalida rata

# **MINISTARSTVO RADA I SOCIJALNE SKRBI**

Na temelju članka 55. stavka 1. Zakona o zaštiti vojnih i civilnih invalida
rata ("Narodne novine", br. 33/92, 77/92, 58/93, 2/94, 76/94 i 108/95),
ministar rada i socijalne skrbi, donosi

## **NAREDBU**

### **O UTVRĐIVANJU SVOTE CENZUSA REDOVNIH NOVČANIH PRIHODA IZ ZAKONA O ZAŠTITI VOJNIH I CIVILNIH INVALIDA RATA**

I.

Svota cenzusa redovnih novčanih prihoda iz članka 34. stavka 1. točke
6. Zakona o zaštiti vojnih i civilnih invalida rata usklađuje se prema
visini prosječne plaće svih zaposlenih u Republici Hrvatskoj u 1996. godini
i od 1. 1. 1997. godine iznosi 609,90 kn mjesečno po članu kućanstva.

II.

Ova Naredba stupa na snagu danom objave u "Narodnim novinama".

Klasa: 011-02/97-01/05
Urbroj: 524-01-97-1
Zagreb, 11. ožujka 1997.

Ministar
rada i socijalne skrbi
**Joso Škara,** v. r.

Naredba, NN 29/1997-421
## Pravilnik o izmjenama i dopunama Pravilnika o tehničkim uvjetima i uvjetima uporabe za objekte i tehničku opremu kabelske televizije

### NN 29/1997 (14.3.1997.), Pravilnik o izmjenama i dopunama Pravilnika o tehničkim uvjetima i uvjetima uporabe za objekte i tehničku opremu kabelske televizije

**MINISTARSTVO GOSPODARSTVA**

**422**

**PRAVILNIK**

**O IZMJENAMA I DOPUNAMA PRAVILNIKA O TEHNIČKIM
UVJETIMA I UVJETIMA UPORABE ZA OBJEKTE I TEHNIČKU OPREMU
KABELSKE TELEVIZIJE**

Članak 1.

U Pravilniku o tehničkim uvjetima i uvjetima uporabe za
objekte i tehničku opremu kabelske televizije (»Narodne
novine«, br. 83/95) članak 3. mijenja se i glasi:

»KTV može, u okviru sustava iz članka 1. ovog
pravilnika, omogućiti i uporabu povratnog smjera, ako je
to gospodarski i tehnički opravdano«.

Članak 2.

Ovaj pravilnik stupa na snagu osmi dan od dana objave u »Narodnim
novinama«.

Klasa: 011-01/97-02/15
Urbroj: 530-07-97-03
Zagreb, 7. ožujka 1997.

Ministar
**mr. Željko Lužavec,** v. r.

Pravilnik, NN 29/1997-422
## Rješenje o imenovanju člana Komisije za zaštitu bilja

### NN 29/1997 (14.3.1997.), Rješenje o imenovanju člana Komisije za zaštitu bilja

# MINISTARSTVO POLJOPRIVREDE I ŠUMARSTVA

Na temelju članka 7. stavka 2. Zakona o zaštiti bilja ("Narodne
novine", br. 10/94), ministar poljoprivrede i šumarstva donosi

## **RJEŠENJE**

### **O IMENOVANJU ČLANA KOMISIJE ZA ZAŠTITU BILJA**

I. U Komisiju za zaštitu bilja Ministarstva poljoprivrede i šumarstva
imenuje semr. GORAN HRLEC, za člana.

II. Ovo rješenje će se objaviti u "Narodnim novinama".

Klasa: 320-20/97-01/18
Urbroj: 525-01-97-03
Zagreb, 3. ožujka 1997.

Ministar
**mr. Zlatko Dominiković,** v. r.

Rješenje, NN 29/1997-423